George Cukor

George Dewey Cukor (7. heinäkuuta 1899 New York City, New York, Yhdysvallat – 24. tammikuuta 1983 Los Angeles, Kalifornia, Yhdysvallat) oli yhdysvaltalainen elokuvaohjaaja, jonka tunnetuin ohjaustyö lienee My Fair Lady vuodelta 1964. Hänet palkittiin ohjauksesta Oscarilla.

 Elämä ja ura 
pienoiskuva|George Cukor (vas.) tervehtii Vivien Leightä ja tämän puolisoa Laurence Olivieriä lentokentällä Los Angelesissa 1957
Cukor syntyi 7. heinäkuuta vuonna 1899 New York Cityssä. Hänen vanhempansa olivat unkarilaisia siirtolaisia. Cukor kiinnostui jo varhain teatterista, ja vuonna 1917 hän haki ja pääsi töihin chicagolaiseen teatteriin. Kolmen vuoden ajan hän keräsi kokemusta alalta, ja työskenteli sitten seitsemän vuotta omassa yhtiössään New Yorkissa. Hän oli mukana myös muutamassa Broadway-tuotannossa. 

Vuonna 1929 Cukor lähti Hollywoodiin työskennelläkseen uuden elokuvatrendin, äänielokuvan, parissa. Ensimmäiset vuodet hän työskenteli lähinnä apuohjaajana Paramountilla. Ensimmäisen kokonaan oman ohjaustyönsä hän teki elokuvassa Hänen vaimonsa moraali vuonna 1931. Elokuvan pääosassa oli Tallulah Bankhead.

Vuonna 1932 Cukor sai sopimuksen RKO Studios -elokuvayhtiöön, jossa hänen uransa alkoi kukoistaa. Hän ohjasi muun muassa elokuvat What Price Hollywood? (1932) ja Romeo ja Julia (1936),  ja työskenteli yhteistyössä Katharine Hepburnin kanssa elokuvissa Erokirja (1932) ja Pikku naisia (1933). Greta Garbon kanssa hän työskenteli vuonna 1936 valmistuneen elokuvan Kamelianainen merkeissä.

Cukor palkattiin myös ohjaamaan elokuva Tuulen viemää vuonna 1937 ja hän työskenteli elokuvan esivalmistelujen parissa lähes kaksi vuotta. Kolme viikkoa ennen kuvausten alkua hänet korvattiin toisella ohjaajalla. Cukor kuitenkin jatkoi elokuvan parissa ja valmensi elokuvan päätähteä Vivien Leightä kuvausten ulkopuolella.

Vuonna 1939 Cukor teki elokuvan Naiset, joka on kuuluisa siitä, että siinä esiintyy ainoastaan naisia. Mukana olivat muun muassa Joan Crawford ja Norma Shearer. Crawfordin kanssa Cukor teki yhteistyötä vielä kahden elokuvan verran. 

Vuonna 1964 Cukor voitti parhaan ohjauksen Oscarin elokuvasta My Fair Lady. Sen pääosassa nähtiin Audrey Hepburn. Cukorin viimeiseksi elokuvaksi jäi vuonna 1981 valmistunut Rikas ja kuuluisa. Hän kuoli kaksi vuotta myöhemmin 24. tammikuuta 1983.

 Filmografia 
 Vuosi  Alkuperäinen nimi  Suomenkielinen nimi  Huomioita 1930Grumpyohjaus Cyril Gardnerin kanssa 1930The Virtuous Sinohjaus Louis J. Gasnierin kanssa 1930The Royal Family of Broadwayohjaus Cyril Gardnerin kanssa 1931Tarnished LadyHänen vaimonsa moraali 1931Girls About Town 1932One Hour With YouHetki sinun kanssasiohjasi osan elokuvasta, kun Ernst Lubitsch sairastu 1932Une heure près de toiranskankielinen versio Hetki sinun kanssasi -elokuvasta, ohjaus Ernst Lubitschin kanssa 1932What Price Hollywood?Menestyksen hinta 1932A Bill of DivorcementErokirja 1933Our BettersParempaa väkeä 1933Dinner At EightPäivälliset klo 8 1933Little WomenPikku naisia 1935David CopperfieldDavid Copperfield 1935No More LadiesEi naisia enää!ohjasi elokuvan loppuun, kun Edward H. Griffith sairastui 1935Sylvia ScarlettVeikeä kulkuri 1936Romeo and JulietRomeo ja Julia 1936CamilleKamelianainen 1938HolidayVakka kantensa valitsee 1939ZazaZaza, can-can-tyttö 1939The WomenNaiset 1939Gone With the WindTuulen viemääerotettiin varhaisessa vaiheessa, osa kohtauksista valmiissa elokuvassa 1940Susan and GodSusan and God 1940The Philadelphia StorySkandaalihäät 1941A Woman's FaceNaisen kasvot 1941Two-Faced WomanKaksoset 1942Her Cardboard LoverKorvikerakastaja 1942Keeper of the FlamePyhä liekki 1943Resistance and Ohm's Lawlyhyt dokumenttielokuva 1944GaslightKaasuvalo 1944Winged VictorySiivekäs voitto 1947Desire MeOta minutyksi viidestä ohjaajasta 1947A Double LifeKaksoiselämää 1949Edward, My SonPoikani Edward 1949Adam's RibAatamin kylkiluu 1950A Life of Her OwnElämäni on minun 1950Born YesterdayEilen syntynyt 1951The Model and the Marriage BrokerAviomiehiä myytävänä 1952The Marrying KindErotaan pois 1952Pat and MikeAmor sekaantuu peliin 1953The ActressNäyttelijätär 1954It Should Happen to YouYllätystyttö 1954A Star Is BornTähti on syntynytosittain kadonnut 1956Bhowani JunctionRisteysasema 1957Les GirlsTytöt 1957Wild Is the WindTuuli on raju 1960Heller in Pink TightsVillikissa valtaa lännen 1960Song Without EndRakkauden unelmaohjasi elokuvan loppuun, kun Charles Vidor kuoli 1960Let's Make LoveLemmenloukku 1962Something's Got to Givekeskeneräinen, Marilyn Monroe kuoli kesken kuvausten, 37 minuuttia säilynyt 1962The Chapman ReportTri Chapmanin raportti 1964My Fair LadyMy Fair Lady 1969JustineJustine 1972Travels with My AuntTädin kanssa maailmalla 1975Love Among the RuinsRakkautta raunioillatelevisioelokuva 1976The Blue BirdLintu sininen 1979The Corn Is GreenViljä viheriöitelevisioelokuva 1981Rich And FamousRikas ja kuuluisa

 Katso myös 
:Luokka:George Cukorin ohjaamat elokuvat

 Lähteet 

 Aiheesta muualla 

George Cukor Elonetissä

Luokka:Yhdysvaltalaiset elokuvaohjaajat
Luokka:Hollywood Walk of Fame
Luokka:Parhaan ohjauksen Oscar-palkinnon saajat
Luokka:Vuonna 1899 syntyneet
Luokka:Vuonna 1983 kuolleet
Luokka:Seulonnan keskeiset artikkelit